**Măsura 121** „Modernizarea exploataţilor agricole” se încadrează în Axa I – „Creşterea competitivităţii sectorului agricol şi silvic” şi are ca obiective:

* Introducerea şi dezvoltarea de tehnologii şi procedee noi, diversificarea producţiei, ajustarea profilului, nivelului şi calităţii producţiei la cerinţele pieţei, inclusiv a celei ecologice, precum şi producerea şi utilizarea energiei din surse regenerabile;
* Adaptarea exploataţiilor la standardele comunitare;
* Creşterea veniturilor exploataţiilor agricole sprijinite;
* Sprijinirea membrilor grupurilor de producători sau ai altor forme asociative în vederea încurajării fenomenului de asociere.

|  |  |
| --- | --- |
| Valoare sprijin nerambursabil: | 32.000 EUR |
| Intensitatea sprijinului | între 40% și 70% |
|  |  |
|  |  |

**Măsura 123** „Creșterea valorii adăugate a produselor agricole și forestiere” se încadrează în Axa I – „Creşterea competitivităţii sectorului agricol şi silvic” şi are ca obiective:

* Introducerea și dezvoltarea de tehnologii și procedee pentru obținerea de noi produse agricole și forestiere competitive;
* Adaptarea întreprinderilor la noile standarde comunitare atât în etapa de procesare cât și în cea de distribuție a produselor obținute;
* Îmbunătățirea veniturilor întreprinderilor sprijinite prin creșterea valorii adăugate a produselor agricole;
* Creșterea valorii adăugate a produselor forestiere precum și a eficienței economice a activității microîntreprinderilor, prin dezvoltarea și modernizarea echipamentelor, proceselor și tehnologiilor de prelucrare;
* Aplicarea unor procese tehnologice sau metode inovative în procesarea şi marketingul produselor agricole și forestiere;
* Obţinerea unor produse specifice caracteristicilor şi a reţetelor locale;

|  |  |
| --- | --- |
| Valoare sprijin nerambursabil maxim acordat: | 35.500 respectiv 35.000 EUR (în cazul IMM) |
| Intensitatea sprijinului: | 25% respectiv 50% (în cazul IMM) |

**Măsura 312** „Sprijin pentru crearea şi dezvoltarea de micro-întreprinderi ” se încadrează în Axa III – „Îmbunătăţirea calităţii vieţii în zonele rurale şi diversificarea economiei rurale” şi are ca obiectiv general dezvoltarea durabilă a economiei rurale prin încurajarea activităţilor non-agricole, în scopul creşterii numărului de locuri de muncă şi a veniturilor adiţionale.

Obiectivele specifice ale măsurii sunt:

* Crearea și menținerea locurilor de muncă în spațiul rural;
* Creșterea valorii adăugate în activități non-agricole;
* Crearea și diversificarea serviciilor pentru populația rurală prestate de către micro-întreprinderi;
* Reînvierea şi conservarea meşteşugurilor tradiţionale artizanale şi promovarea inovaţiei în sectorul non-agricol.

 Obiectivele operaționale ale măsurii sunt:

* Crearea de micro-întreprinderi precum și dezvoltarea celor existente în sectorul non-agricol, în spațiul rural;
* Încurajarea inițiativelor de afaceri promovate, în special de către tineri și femei;
* Încurajarea activităților meșteșugărești și a altor activități tradiționale;
* Reducerea gradului de dependență față de agricultură;
* Sprijinirea ideilor inovative în procesul de dezvoltare a micro-întreprinderilor şi promovarea investiţiilor pentru protecţia mediului pe tot parcursul proceselor tehnologice;

|  |  |
| --- | --- |
| Valoare sprijin nerambursabil: | 5000 EUR (pt. PFA)10.000 EUR (pentru micro-întreprinderile care își desfășoară activitatea în sectorul transportului rutier)20.000 EUR (pentru alte micro-întreprinderi) |
| Intensitatea sprijinului: | 70% respectiv 85% în cazul activităților de producție |

**Măsura 313** „Încurajarea activităţilor turistice ” se încadrează în Axa III – „Îmbunătăţirea calităţii vieţii în zonele rurale şi diversificarea economiei rurale” şi are ca obiectiv general dezvoltarea activităţilor turistice prin cooperare și metode inovatve care să contribuie la creşterea numărului de locuri de muncă şi a veniturilor alternative, precum şi la creşterea atractivităţii spaţiului rural.

Obiectivele specifice ale măsurii sunt:

* Crearea și menținerea locurilor de muncă prin activități de turism, în special pentru tineri și femei;
* Creșterea valorii adaugate în activități de turism prin cooperare locală şi acţiuni sau realizări inovative;
* Crearea, îmbunătățirea și diversificarea infrastructurii și serviciilor turistice prin activităţi de cooperare locală;
* Creșterea numărului de turiști și a duratei vizitelor;
* Punerea în valoare a moştenirii culturale locale, promovarea valorilor arhitecturale şi naturale locale.

Obiectivele operaționale ale măsurii sunt următoarele:

* Creșterea și îmbunătățirea structurilor de primire turistică la scară mică prin metode inovative, respectând condiţiile de protecţia mediului prin investiţii în acest scop;
* Dezvoltarea sistemelor de informare și promovare turistică prin cooperarea între sfera guvernamentală locală şi civilă;
* Crearea facilităților recreaționale în vederea asigurării accesului la zonele naturale de interes turistic (Natura 2000), punerea în valoare a patrimoniului material şi imaterial local prin crearea unor parteneriate între operatori tursitici şi ONG-uri;
* Încurajarea iniţiativelor de afaceri ale tinerilor din microregiune în domeniul turistic, asigurarea de venituri alternative în special pentru femei tinere;

|  |  |
| --- | --- |
| Valoare sprijin nerambursabil: | 15.000 EUR (proiecte de investiții în agro-turism)30.000 EUR (alte tipuri de investitii în turismul rural) |
| Intensitatea sprijinului: | 100% (proiecte de investiții de interes public negeneratoare de profit)85% (proiecte de investiții în agro-turism)50% (alte tipuri de investitii în turismul rural) |